নুরুল আলম আতিক

নুরুল আলম আতিক () (জন্মঃ ৩১ আগস্ট) বাংলাদেশী টেলিভিশন নাট্যকার, চিত্রনাট্যকার এবং চলচ্চিত্র নির্মাতা। ২০০০ সালের কিত্তনখোলা চলচ্চিত্রের জন্য ২০০৩ সালে তিনি শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার পেয়েছিলেন যা পরিচালনা করেছিলেন আবু সাইয়েদ।  তাঁর পরিচালিত মুক্তিযুদ্ধ ভিত্তিক লাল মোরগের ঝুঁটি চলচ্চিত্রটি শ্রেষ্ঠ চলচ্চিত্র ও শ্রেষ্ঠ চিত্রনাট্যকার শাখাসহ মোট ৪টি শাখায় জাতীয় চলচ্চিত্র পুরস্কার লাভ করে।  এছাড়াও তিনি তার প্রথম চলচ্চিত্র চতুর্থ মাত্রা ও সাইকেলের ডানা সিনেমার জন্য ছয় বার বিভিন্ন বিভাগে মেরিল-প্রথম আলো সমালোচক পুরস্কার জিতেছেন। Mohammad Zahidul Islam, Ten Things You Didn't Know About NURUL ALAM ATIQUE, The Daily Star, 2014-07-12  তার সাম্প্রতিক চলচ্চিত্র পেয়ারার সুবাস  ৪৫তম মস্কো আন্তর্জাতিক চলচ্চিত্র উৎসবে অফিসিয়াল সিলেকশন পেয়েছিল এবং পরে বাংলাদেশে প্রেক্ষাগৃহে মুক্তি পায় এবং দেশীয় ওটিটি চরকিতে মুক্তি পেয়েছে।

 প্রারম্ভিক জীবন ও শিক্ষা 
নুরুল আলম আতিকের জন্ম বাংলাদেশের টাঙ্গাইল জেলায়। তিনি ঢাকা বোর্ডের অধীনে সিভিল এভিয়েশন হাই স্কুল থেকে ১৯৮৬ সালে প্রথম বিভাগে মাধ্যমিক শিক্ষা সম্পন্ন করেন। ১৯৮৮ সালে সরকারি বিজ্ঞান কলেজ, ঢাকা থেকে প্রথম বিভাগে উচ্চ মাধ্যমিক শিক্ষা শেষ করেন। ১৯৯২ সালে তিনি ঢাকা বিশ্ববিদ্যালয় থেকে বি.এ. ডিগ্রি অর্জন করেন। আতিক চলচ্চিত্র বিষয়ে বিভিন্ন কোর্স সম্পন্ন করেছেন, ১৯৯৩ সালে চলচিত্রাম ফিল্ম সোসাইটিতে এবং ১৯৯৪ সালে বাংলাদেশ ফেডারেশন অফ ফিল্ম সোসাইটিসে ফিল্ম এপ্রিসিয়েশন কোর্স সম্পন্ন করেন। ১৯৯৫ সালে তিনি ভারতের পুনেতে অবস্থিত ফিল্ম এন্ড টেলিভিশন ইনস্টিটিউট অফ ইন্ডিয়া থেকে এক বছরের কমন কোর্স ইন ফিল্ম-মেকিং সম্পন্ন করেন।

 কর্মজীবন  
আতিক ১৯৯৮ সালে জেনেসিস নামক একটি প্রতিষ্ঠানে গ্রাফিক্স ডিজাইনার হিসাবে তার কর্মজীবন শুরু করেন। তিনি পরে ১৯৯৯ থেকে ২০০০ পর্যন্ত ইস্টার্ন প্যানোরামায় মোশন গ্রাফিক্স ডিজাইনার হিসাবে কাজ করেন। তিনি ২০০০ থেকে ২০০৩ পর্যন্ত জলছবি মুভি ফ্যাক্টরিতে লেখক এবং পরিচালক এবং ২০০৫ থেকে ২০০৭ পর্যন্ত মাছরাঙ্গা প্রোডাকশন্সে প্রোডাকশন কো-অর্ডিনেটর এবং লেখক হিসেবে কাজ করেন। এরপর তিনি ২০০৭ থেকে ২০১১ পর্যন্ত স্বাধীন চলচ্চিত্র নির্মাতা হিসেবে তার চলচ্চিত্র নির্মাণে মনোনিবেশ করেন। সে সময় থেকেই পাণ্ডুলিপি কারখানা নামে একটি প্রোডাকশন হাউজ শুরু করেন। https://bangla.bdnews24.com/arts/rq40dcgb6p

 কর্মশালা, শিক্ষকতা, জুরি হিসেবে অংশগ্রহণ 

নুরুল আলম আতিক চলচ্চিত্র কর্মশালা, বাংলাদেশের চলচ্চিত্র উৎসবগুলিতে অংশগ্রহণ করেন, স্বাধীন চলচ্চিত্র আন্দোলনে সক্রিয় ভূমিকা পালন করে আসছেন। তিনি প্রায়ই বাংলাদেশ চলচ্চিত্র ও টেলিভিশন ইনস্টিটিউট, জাহাঙ্গীরনগর বিশ্ববিদ্যালয়, জাতীয় কবি কাজী নজরুল ইসলাম বিশ্ববিদ্যালয়, এবং ইন্ডিপেন্ডেন্ট ইউনিভার্সিটি, বাংলাদেশ এর মতো প্রতিষ্ঠানগুলোতে কর্মশালা পরিচালনা করেন।
আতিক বাংলাদেশের সাংস্কৃতিক পরিমণ্ডলে, চলচ্চিত্র উৎসবের জুরি এবং বিভিন্ন পুরস্কারের জুরি প্যানেল যেমন লিবারেশন ডকফেস্টের মতো ইভেন্টগুলোতে অংশগ্রহণ করে থাকেন।

 ব্যক্তিগত জীবন  
নির্মাতা ও চিত্রনাট্যকার মাতিয়া বানু শুকু নুরুল আলম আতিকের দাম্পত্য সঙ্গী, এই দম্পতির তিনজন সন্তান রয়েছে। শুকু ব্যক্তি জীবনে একজন চিত্রনাট্যকার, সম্পাদক, ও চলচ্চিত্র নির্মাতা। টেলিভিশন ফিকশনে শুকু বেশ খ্যাতি অর্জন করেছেন। পাণ্ডুলিপি কারখানায় তিনি একজন প্রযোজক হিসেবে আতিকের সাথে একত্রে চলচ্চিত্র নির্মাণে করে যাচ্ছেন। বর্তমানে তাঁরা ঢাকায় বসবাস করছেন।

চলচ্চিত্রের তালিকা
 শিরোনাম বছর কৃতিত্বপরিচালকচিত্রনাট্যকারটীকাকিত্তনখোলা ২০০০শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভচতুর্থ মাত্রা ২০০১ শ্রেষ্ঠ চলচ্চিত্র পরিচালকের জন্য মেরিল-প্রথম আলো সমালোচক পুরস্কার শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার লাভফুলকুমার ২০০২ডুবসাঁতার ২০১০সমালোচিত চলচ্চিত্র ও জয়া আহসান অভিনয়ের জন্য আলোচিত হন।সোনাবালিলাল মোরগের ঝুঁটি ২০২১ সরকারি আনুদানপ্রাপ্ত ও জাতীয় চলচ্চিত্র পুরস্কার (বাংলাদেশ) এর শ্রেষ্ঠ চলচ্চিত্র ও শ্রেষ্ঠ চিত্রনাট্য সহ ৪ টি শ্রেণিতে পুরষ্কারপ্রাপ্ত।মানুষের বাগানমুক্তি প্রতিক্ষীতএকি নামে নির্মাতার একটি কাব্যগ্রন্থ প্রকাশিত হয়েছে।পেয়ারার সুবাস২০২৪  মস্কো আন্তর্জাতিক চলচ্চিত্র উৎসব এর মূল প্রতিযোগিতার জন্য নির্বাচিত।লাল২০২৫  এস এম সুলতান এর জীবন কেন্দ্র করে নির্মিতব্য চলচ্চিত্র।

 ওটিটি প্রোডাকশন 
 পাঁচ ফোড়ন (২০১৯) (ওয়েব সিরিজ) / পরিচালক (ওটিটি প্ল্যাটফর্ম হইচই)
 আষাঢ়ে গল্প (২০২২) / পরিচালক (বায়োস্কোপ অরিজিনাল)

গ্রন্থতালিকা
 নতুন সিনেমা সময়ের প্রয়োজন (২০০৯, ঐতিহ্য)
 মিথ সংখ্যা নৃ (ঐতিহ্য)
 মানুষের বাগান

পুরস্কার ও মনোনয়ন
+ বছর  পুরস্কার  কাজ ২০০২  মেরিল-প্রথম আলো পুরস্কার (সেরা চিত্রনাট্যকার)  চতুর্থ মাত্রা (চলচ্চিত্র) ২০০২  মেরিল-প্রথম আলো পুরস্কার (সেরা পরিচালক)  চতুর্থ মাত্রা (চলচ্চিত্র) ২০০৩  বাংলাদেশ জাতীয় চলচ্চিত্র পুরস্কার (সেরা চিত্রনাট্যকার)  কিত্তনখোলা ২০০৩  মেরিল-প্রথম আলো পুরস্কার (সেরা পরিচালক)  সাইকেলের ডানা ২০০৮  মেরিল-প্রথম আলো পুরস্কার (সেরা চিত্রনাট্যকার)  একটা ফোন করা যাবে প্লিজ ২০১০  মেরিল-প্রথম আলো পুরস্কার (সেরা চিত্রনাট্যকার)  বিকল পাখির গান ২০১০  মেরিল-প্রথম আলো পুরস্কার (সেরা পরিচালক)  বিকল পাখির গান ২০১০  সেরা চিত্রনাট্য সমালোচকদের পুরস্কার: সেলিব্রেটিং লাইফ  বিকল পাখির গান ২০১০  সেরা পরিচালক সমালোচকদের পুরস্কার: সেলিব্রেটিং লাইফ  বিকল পাখির গান ২০১১  সেরা পরিচালক: আরটিভি-ডায়মন্ড জুয়েলার্স পুরস্কার  বিকল পাখির গান ২০২১  বাংলাদেশ জাতীয় পুরস্কার সেরা চিত্রনাট্যকার   লাল মোরগের ঝুটি ২০২১  বাংলাদেশ জাতীয় পুরস্কার সেরা চলচ্চিত্র  লাল মোরগের ঝুটি ২০২২  ২০তম ঢাকা আন্তর্জাতিক চলচ্চিত্র উৎসব এ শ্রোতাদের পুরস্কার  লাল মোরগের ঝুটি ২০২২  সেরা গল্প: আমার ভাষার চলচ্চিত্র ঢাকা বিশ্ববিদ্যালয় চলচ্চিত্র সংসদ  লাল মোরগের ঝুঁটি ২০২৩  সেরা পরিচালক: ৩য় বাংলাদেশ চলচ্চিত্র উৎসব বাংলাদেশ শিল্পকলা একাডেমি  লাল মোরগের ঝুটি
তথ্যসূত্র

বহিঃসংযোগ


ভিমিওতে নুরুল আলম আতিক

বিষয়শ্রেণী:২১শ-শতাব্দীর বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী টেলিভিশন পরিচালক‎
বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:জীবিত ব্যক্তি